ژاپون‌دا اولان آمریکا‌نین پرزیدنتی دونالد ترامپ، شما‌لی کوره‌نین قیسا منزیل‌لی موشک سیناق‌لاری ایله باغلی ناراحات‌لیق دویمادیغینی بیلدیریب.
ژاپون‌ین یئنی ایمپراتورو ناروهیتو اوچون کئچیریله‌جک مراسیمه قاتیلماق اوچون باشکند توکیویا سفر ائدن ترامپ، سوسیال مئدیا حسابی توئیتر شما‌لی کوره‌نین قیسا منزیل‌لی موشک سیناق‌لاری ایله باغلی،
قوزئی کوره، خالقیمین بیر قیسمینی ناراحات ائدن کیچیک سیلاح‌لار آتشله‌دی. آنجاق بون‌لار منی ناراحات ائتمه‌دی." ایفاده‌لرینی ایستیفاده ائده‌رک، شما‌لی کوره لیدری کیم جونگ وئردیگی سؤزو توتاجاغینا ایناندیغینی بیلدیریب.
توکیودا بو گون ژاپونون باش ناظیری شینزو آبه ایله گولف اوینایان ترامپ، ریوگوکو کوکیگیکان سالونوندا کئچیریلن سومو شامپیونلوغونو ایزله‌دی.
ترامپ دونن بایرامووا تویوتا، نیسان، هوندا، سافت بانک و راکوتن کیمی ژاپون فیرما‌لاری‌نین نماینده‌لری شام یئمگینده بیر آرایا گلمیشدی.
ترامپ، بورادا وئردیگی آچیقلامادا، آمریکادا یاتیریم قویماق اوچون داها یاخشی بیر زامان اولمادیغینی سؤیلمیشدی.
ترامپ همچین‌ین، ایکی اؤلکه آراسیندا تیجاری پوزغونلوغونا قارشی عدالته اساس‌لانان، ایکی اؤلکه‌نین ده فایدا وئرجگی بیر آنلاشما باغلاماق ایستدیگینی دیله گتیرمیشدی.
ترامپین ژاپون سفری چرچیوه‌سینده ژاپون باش ناظیری آبه ایله آمریکا ایکیطرف‌لی تیجارت و امنیت موناسیبت‌لرینی، ایران و شما‌لی کوره مسئله‌لرینی گؤروشو گؤزلنیلیر.
